Conradh ar Thoirmeasc Airm Núicléacha

Is é  An Conradh ar Thoirmeasc  Airm Núicléacha (CTAN), nó  An Conradh um Chosc ar Airm Núicléacha,i mBéarla, Treaty on the Prohibition of Nuclear Weapons an chéad chomhaontú idirnáisiúnta atá ceangailteach ó thaobh dlí chun airm núicléacha a thoirmeasc go cuimsitheach, leis an sprioc deiridh  iad a bheith díothaithe go huile agus go hiomlán. Glacadh é an 7 Iúil 2017, osclaíodh é lena shíniú an 20 Meán Fómhair 2017.  

Tháinig an Conradh i bhfeidhm i dtíortha áirithe (gan airm núicléacha) ó 22 Eanáir 2021 ar aghaidh.The Guardian. AP NEWS.   Níl an Conradh i bhfeidhm sna Stáit Aontaithe, An Rúis srl.

I gcás na náisiún sin atá ina bpáirtithe aige, cuireann an Conradh cosc ar fhorbairt, ar thástáil, ar tháirgeadh, ar stoc-charnadh, ar shuiteáil, ar aistriú, ar úsáid agus ar bhagairt úsáide arm núicléach, mar aon le cúnamh agus spreagadh do na gníomhaíochtaí toirmiscthe. Maidir le stáit armtha núicléacha a thagann isteach sa Chonradh, cuireann sé deis ar fáil, faoi cheangal ama, le haghaidh caibidlíochta as a dtiocfaidh díothú fíoraithe agus dochúlaithe a chlár airm núicléacha.clé|mion|220x220px|Clár faisnéis,       6 Iúil 2020

 Stair 
Shocraigh sainordú a ghlac Comhthionól Ginearálta na Náisiún Aontaithe an 23 Nollaig 2016 dhá sheisiún caibidlíochta: 27 go 31 Márta agus ó 15 Meitheamh go 7 Iúil, 2017.  Ritheadh an conradh de réir sceidil an 7 Iúil le 122 i bhfabhar, 1 i gcoinne (An Ísiltír), agus 1 staonadh oifigiúil (Singeapór). Níor vótáil seasca is naoi náisiún, na stáit airm núicléacha ar fad agus gach ball de NATO seachas an Ísiltír ina measc.www.un.org.

 Coincheap 
Is éard a bheidh sa chonradh um thoirmeasc airm núicléacha, de réir a mholtóirí, "unambiguous political commitment" (“tiomantas polaitiúil gan athbhrí”) chun domhan saor ó airm núicléacha a bhaint amach agus a chothabháil. Working paper 34 submitted to the UN open-ended working group on nuclear disarmament, Geneva., 

Murab ionann agus coinbhinsiún cuimsitheach um airm núicléacha, áfach, ní raibh sé i gceist go mbeadh na bearta dlíthiúla agus teicniúla go léir ann chun an pointe díothaithe a bhaint amach. Ina ionad sin, beidh forálacha den sórt sin ina n-ábhar caibidlíochta ina dhiaidh sin, lena bhféadfar an comhaontú tosaigh a thabhairt i gcrích sách tapa agus, más gá, gan rannpháirtíocht náisiúin armtha núicléach.Banning nuclear weapons without the nuclear armed states". 

Creideann lucht an Chonradh ar Thoirmeasc go gcuideoidh sé le hairm núicléacha a "stiogmatú" , agus go bhfónfaidh sé mar "chatalaíoch" chun iad a dhíchur.Reaching Critical Will and Article 36, "A treaty banning nuclear weapons" (May 2014) Gheall timpeall dhá thrian de náisiúin an domhain oibriú le chéile “chun an bhearna dhlíthiúil a líonadh” sa réimeas idirnáisiúnta atá ann cheana a rialaíonn airm núicléacha,  agus féachaint ar chonradh um thoirmeasc ar airm núicléacha mar rogha amháin chun an cuspóir seo a bhaint amach.Working paper 36 submitted to the UN open-ended working group on nuclear disarmament, Geneva, 4 May 2016

Níl cosc ar airm núicléacha – murab ionann agus airm cheimiceacha, airm bhitheolaíocha, mianaigh talún frithphearsanra agus cnuas-mhuinisin – ar bhealach cuimsitheach agus uilíoch.Article 36 and Reaching Critical Will, "Filling the legal gap: the prohibition of nuclear weapons" (April 2015) Níl sa Chonradh Neamhiomadú (CNI) 1968 ach toirmisc pháirteacha, agus ní chuireann conarthaí maidir le limistéar saor ó airm núicléacha cosc ar airm núicléacha ach amháin laistigh de réigiúin gheografacha áirithe.

clé|mion|220x220px|Físeán: Acheson agus Wallis 

 Féach freisin 
 Conradh in aghaidh Iomadú Núicléach (1968)
 Conradh um Chosc Cuimsitheach ar Thrialacha Núicléacha; Níl an Conradh i bhfeidhm
 Conradh na bhFórsaí Núicléacha le Meánraon, 1987
 Conradh Núicléach New START, 2010
 Airm núicléacha
 Comhdhíothú dearbhaithe

Tagairtí

Catagóir:2017 sna Náisiúin Aontaithe
Catagóir:Conarthaí rialaithe arm
Catagóir:Conarthaí na Náisiún Aontaithe
Catagóir:Airm núicléacha
Catagóir:Conarthaí na hÉireann
Catagóir:Iomadú núicléach
Catagóir:Conarthaí
Catagóir:Conarthaí na Stát Aontaithe
Catagóir:Conarthaí na Rúise
Catagóir:Arm na Rúise
Catagóir:Arm na Stát Aontaithe